బెంగళూరు: హైదరాబాద్లో ఈ నెలాఖరులో జరుగుతున్న గ్లోబల్ ఎంట్రప్రీన్యూర్ సమ్మిట్ వల్ల మహిళా పారిశ్రామికవేత్తలు లాభపడే అవకాశం ఉందని చెన్నైలోని అమెరికా కాన్సులెట్ జనరల్ రాబర్ట్ బాజెస్ చెప్పారు. విమెన్ ఫస్ట్-ప్రాస్పెరిటీ ఫర్ ఆల్  పేరుతో నవంబరు 28 నుంచి 30 తేదీల మధ్య నిర్వహిస్తున్న ఈ సదస్సును  ప్రధాని నరేంద్ర మోదీ, అమెరికా అధ్యక్షుడు డొనాల్డ్ ట్రంప్ సలహాదారుగా ఉన్న ఆయన కుమార్తె ఇవాంకా ట్రంప్ ప్రారంభించనున్నారు. పారిశ్రామికవేత్తలు, ఇన్వెస్టర్లు, పలు కంపెనీల సిఇఒలతో సహా మొత్తం 1600 మంది ప్రతినిధులు ఈ సదస్సుకు హాజరుకానున్నారు. బెంగళూరులో జరుగుతున్న ఇండో-అమెరికా ట్రేడ్ సదస్సు సందర్భంగా విలేకరులతో మాట్లాడుతూ.. వాణిజ్య రంగంలో వివిధ హోదాల్లో ఉన్న మహిళలు, మహిళా పారిశ్రామికవేత్తలు వారు ఎదుర్కొంటున్న సవాళ్లు, వారి ముందున్న అవకాశలు... వంటి అంశాలపై సదస్సు చర్చిస్తుందని ఆయన చెప్పారు. మహిళా పారిశ్రామికవేత్తలకు ప్రత్యేకంగా కొన్ని సమస్యలున్నాయని, ముఖ్యంగా మూలధన నిదుల సమీకరణ విషయంలో వారు సవాళ్లను ఎదుర్కొంటున్నారని ఆయన అన్నారు. వ్యాపారాన్ని ఒక స్థాయి నుంచి మరో స్థాయికి తీసుకువెళ్లడంలో మహిళా పారిశ్రామికవేత్తలు ఎదుర్కొంటున్న అదనపు సమస్యలపై అవగాహన కల్పించడం సదస్సు లక్ష్యాల్లో ఒకటని  బాజెస్ పేర్కొన్నారు. అంతేకాకుండా వారి నైపుణ్యాలను, దక్షతను వెలుగులోకి తేవడం ద్వారా వారికి వ్యాపారవృద్ధిలో ఆర్థికంగా, హార్థికంగా సహకారం అందించే పెద్దల తోడ్పాడు కూడా సదస్సు వల్ల లభిస్తుందని ఆయన వివరించారు.నైపుణ్యాల అభివృద్ధిపై సదస్సు సందర్భంగా పలు కార్యక్రమాలుంటాయి. అదే విధంగా ఔత్సాహిక మహిళాపారిశ్రామికవేత్తలు ఎదుర్కొంటున్న సవాళ్లను ఎలా అధిగమించాలనే అంశంపై చర్చలతో పాటు వారిలోని వినూత్న ఆలోచనలకు ఆచరణాత్మక రూపం ఇచ్చేందుకు సలహాలు, సూచనలు కూడా సదస్సులో లభిస్తాయని ఆయన అన్నారు.
bengaluru: hyderabadlo ee nelaakharulo jarugutunna global entrapreenur summit valla mahila paarisraamikavettalu labhapade avakaasam undani chennailooni america consulet janaral rabert bajes cheppaaru. vimen fust-prosperity far al  paerutho navambaru 28 nunchi 30 tedeela madhya nirvahistunna ee sadassunu  pradhaani narendra modii, america adhyakshudu donald trump salahaadaarugaa unna aayana kumarte ivanka trump praarambhinchanunnaaru. paarisraamikavettalu, investerlu, palu companyla ciolatho sahaa mottam 1600 mandi pratinidhulu ee sadassuku haajarukaanunnaaru. bengalurulo jarugutunna indo-america trade sadassu sandarbhamgaa vilekarulatho maatlaadutuu.. vaanijya rangamlo vividha hodallo unna mahilalu, mahila paarisraamikavettalu vaaru edurkontunna savaallu, vaari mundunna avakaasalu... vanti amsaalapai sadassu charchistundani aayana cheppaaru. mahila paarisraamikavettalaku pratyekamgaa konni samasyalunnaayani, mukhyamgaa mooladhana nidula sameekarana vishayamlo vaaru savaallanu edurkontunnarani aayana annaru. vyaapaaraanni oka sthaayi nunchi maro sthaayiki teesukuvelladamlo mahila paarisraamikavettalu edurkontunna adanapu samasyalapai avagaahana kalpinchadam sadassu lakshyaallo okatani  bajes perkonnaru. antekakunda vaari naipunyaalanu, dakshatanu veluguloki tevadam dwara vaariki vyaapaaravruddhilo aardhikamgaa, haarthikamgaa sahakaaram andinche peddala todpadu kuudaa sadassu valla labhistundani aayana vivarinchaaru.naipunyaala abhivruddhipai sadassu sandarbhamgaa palu kaaryakramaaluntaayi. adhe vidhamgaa autsaahika mahilaapaarishraamikavetha edurkontunna savaallanu ela adhigaminchaalane amsampai charchalatho paatu vaarilooni vinuutna aalochanalaku aacharanaatmaka roopam ichenduku salahalu, suuchanalu kuudaa sadassulo labhistaayani aayana annaru.